Tünd qırmızı ayıca

Tünd qırmızı ayıca () — pulcuqluqanadlılar dəstəsinin ayıcalar fəsiləsinə aid kəpənək növü. 

 Təsviri 
Qanadları açılmış halda 40-42& mm-dir. Ön qanadları təmiz sarı rəngdədir, üzərində çox sayda boz-qonur ləkələr var. Bu ləkələr qanadın ön kənarında cərgə ilə düzülmüş bir qədər iri və qaramtıldır. Qanadın daxili kənarındakı ləkələr yaxşı seçilmir. Arxa qanadları al qırmızı rəngdədir, üzərində eninə uzanmış 4 qara rəngli ləkə var. Bunlardan ortada yeləşən iki ləkə böyükdür. Qanadın xarici kənarında iki qara ləkə var. Ətrafındakı saçaqlar sarıdır. Döşü sarı tüklərlə örtülüdür. Qarıncığı sarıdır. Üst hissəsində xırda qara nöqtələr var.Azərbaycan Qırmızı Kitabı. 1989 il

 Yayılması 
Palearktikada, Rusiyada, Ukraynanın hər yerində, Azərbaycanda isə Kür-Araz düzənliyində, Abşeron-Qobustan təbii rayonunda və Zuvandın dağ-səhra sahələrində.

 Həyat tərzi 
Düzənlik, dağətəyi və dağ-səhra kserofit və həminkserofit biotoplarında. Kəpənəkləri mayın axırlarında, iyun və iyul aylarında uçur. Tırtılı qışlayır. Qışlamadan sonra mayda və avqust aylarında tırtıllar-boymadərən, qatıqotu, dağ tərxunu, çiyələk, moruq, böyürtkən, alma, söyüd üzərində yaşayır. Bir nəsil verir.Ламперт К., Холодковский Н. Атлас Бабочек и гусениц Европы и отчасти Русско-Азиатских владений. С. Петербург, изд. А.Ф.Деврiена, 1913,  с. 352.

 Sayı 
Azsaylıdır. Abşeron-Qobustandan 5 kəpənəyi tutulmuşdur. 

 Məhdudlaşdırıcı amillər 
Yaşadığı biotopların əkin üçün istifadə olunması, həvəskar kolleksiyaçılar tərəfindən toplanması.

 Qorunması üçün məsləhət görülən tədbirlər
Yaşayış yerlərində yasaqlıq təşkil etmək, biologiyasını ətraflı öyrənmək, süni surətdə artıraraq təbiətə buraxmaq lazımdır.

 İstinadlar 

 Ədəbiyyat 
 Azərbaycan Qırmızı Kitabı. 1989 il
 Azərbaycan Qırmızı Kitabı, II Cild, Bakı, 2013
 Ламперт К., Холодковский Н. Атлас Бабочек и гусениц Европы и отчасти Русско-Азиатских владений. С. Петербург, изд. А.Ф.Деврiена, 1913,  с. 352.

 Xarici keçidlər 
 Vlindernet 
 Lepidoptera of Belgium

 Həmçinin bax 

Kateqoriya:Ayıcalar
Kateqoriya:1758-ci ildə təsvir edilən güvələr